el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el el el el el el el el el en it en el el en el en el el el en el el
Η χρονιά ξεκινά σιγά σιγά…Οι ομάδες έχουν μπεί στην τελική ευθεία της προετοιμασίας τους και η έναρξη της σαιζόν είναι κοντά με αποτελέσμα τα στάδια των ομάδων να αποκτούν πνοή…
Αν και δεν γνωρίζουμε απόλυτα αν η έδρα παίζει τόσο καθοριστικό ρόλο για την έκβαση του αποτελέσματος καθώς κάθε χρόνο οι ομάδες που αποκτούν το πλεονέκτημα της έδρας δεν είναι αυτές, απαραίτητα, που προχωρούν έως τον μεγάλο τελικό(οι Baltimore Ravens την προηγούμενη χρονιά πέρασαν από την έδρα των Broncos και Patriots και κατέκτησαν το πρωτάθλημα) αλλά τα γήπεδα αποτελούν το κόσμημα και η υπερηφάνια των οπαδών αλλά και της περιοχής που αγωνίζονται…
Γι αυτό το λόγο θα παρουσιάσουμε τα στάδια των ομάδων στα οποία θα διεξαχθούν οι φετινοί αγώνες και ο τελευταίος να είναι ο τελικος του Super Bowl ο οποίος θα φιλοξενηθεί στο MetLife Stadium έδρα των ομάδων από την Νέα Υόρκη…
Ας ξεκινήσουμε από την έδρα των Denver Broncos στην οποία θα πραγματοποιηθεί το εναρκτήριο παιχνίδι της σαιζόν ανάμεσα στους Denver Broncos και τους Baltimore Ravens μία επανάληψη του περασμένου AFC Division Game με τον safety Rahim Moore κάτι να χρωστά στην ομάδα του μετά το λάθος του στον περσινό μάτς..
Το στάδιο ονομάζεται Sports Authority Field at Mile High και μπορεί να φιλοξενήσει 76.125 θεατές και η χρονιά κατασκευής του είναι το 2001, εγκαταλείποντας μία εντυπωσιακή έδρα όπου φημιζόταν για τον εκκωφαντικό θόρυβο που προκαλούσαν λόγω της αρχιτεκτονικής του γηπέδου οι θεατές οδηγώντας στην κατάκτηση του τροπαίου 6 φορές….
Το επόμενο στάδιο που θα αναλύσουμε είναι αυτό των San Diego Chargers  το οποίο είναι από τα παλαιότερα στο NFL και ονομάζεται Qualcomm Stadium. Η χωρητικότητα του σταδίου είναι 71,500 θεατές και σκοπός της ομάδας είναι στο μέλλον να το αντικαταστήσουν με ένα νεότερο και πιο σύγχρονο. Το πρώτο παιχνίδι διεξήχθει το 1967 και φέτος θα κάνει πρεμιέρα την 1η αγωνιστική απέναντι στους Houston Texans.
Ένα από τα πιο καινούργια στάδια είναι το Bank of America Stadium το οποίο άνοιξε τις πύλες του το 1996 και με χωρητικότητα 73.500 θεατές φιλοξενεί τα παιχνίδια των Carolina Panthers. Φέτος το πρώτο παιχνίδι θα πραγματοποιηθεί την 1η αγωνιστική απέναντι στους Seattle Seahawks.
Μεταφερόμαστε στα αντίπαλα αιλουροειδή της λίγκας τους Jacksonville Jaguars οι οποίοι αγωνίζονται στο Everbank Field από το έτος ίδρυσής τους το 1995 επιτυγχάνοντας ένα πολύ καλό ξεκίνημα καθώς την 2η χρονιά ίδρυσής τους (1996) και για τα επόμενα 3 χρόνια συμμετείχαν στα playoff μην έχοντας όμως την ανάλογη πορεία έως και σήμερα. Φέτος την 1η αγωνιστική θα αντιμετωπίσουν την ομάδα των Kansas City Chiefs ελπίζοντας να παρευρεθουν και οι 67.246 θεατές που μπορεί να φιλοξενήσει το στάδιο.
Ένα ακόμη καινούργιο στάδιο είναι αυτό των Tennessee Titans με ονομασία LP Field το οποίο χωρά 69.143 θεατές και αποτελλεί την έδρα της ομάδας από το 1999 έπειτα απο 2 διαδοχικές μετακομίσεις το 1997 και το 1998. Η ομάδα αγωνίζεται πρώτη φορά φέτος την 3η αγωνιστική απέναντι σοτυς San Diego Chargers.
Το επόμενο στάδιο έχει φιλοξενήσει 5 τελικούς Super Bowl (1989,1995,1999,2007,2010) από το 1987 που εγκαινιάστηκε και ανήκει στους Miami Dolphins. Το Sun Life Stadium έχει χωρητικότητα 75.192 θεατές και έχει αλλάξει αρκετές φορές ονομασία και την φετιμή χρονιά θα κάνει πρεμιέρα απέναντι στους Atlanta Falcons την 3η αγωνιστική.
Ένα από τα παλαιότερα στάδια είναι το Ralph Wilson Stadium το οποίο φιλοξενεί τους αγώνες των Buffalo Bills και φέτος διανύει την 5η δεκαετία ζωής (1973 πρώτη χρονιά). Το όνομα το πήρε από τον ιδρυτή και ιδιοκτήτη της ομάδας  και έχει χωρητικότητα 73.967 θεατές. Την 1η αγωνιστική θα κάνει πρεμιέρα για φέτος απέναντι στους New England Patriots.
Από το 1966 έως το 1982 και από το 1995 έως και σήμερα αποτελεί την έδρα των Oakland Raiders με τη χωρητικότητα να φθάνει τους 63.132 θεατές. Το Oakland Alameda County Coliseum θα ανοίξει τις πύλες του ΄φετος την 2η αγωνιστική απέναντι στους Jacksonville Jaguars.
Το 1999 και με χωρητικότητα 73.300 θεατές οι Cleveland Browns έπειτα και από την μετακίνηση – δημιουργία των Ravens εγκαινίασαν το γήπεδό τους με ονομασία FirstEnergy Stadium και φέτος η πρεμιέρα θα πραγματοποιηθεί απέναντι στους Miami Dolphins την 1η αγωνιστική.
Το επόμενο γήπεδο έχει φιλοξενήσει τους περισσότερους τελικούς Super Bowl, επτά τον αριθμό, και δεν είναι άλλο από τον Mercedes Benz Superdome των New Orleans Saints.Το έτος κατασκευής του είναι το 1975 και ο τελευταίος τελικός είναι αυτός του Φεβρουαρίου όπου η παρέα του Ray Lewis κατέκτησε το 2ο δαχτυλίδι των Ravens.Φέτος η πρώτη αγωνιστική θα φιλοξενήσει ένα πολύ δυνατό παιχνίδι απέναντι στους Atlanta Falcons.
Το Ford Field φυσικά εδρεύει στο Detroit (γενέτειρα της Ford) και αποτελεί την έδρα των Detroit Lions. Είναι ένα καινούργιο γήπεδο (κατασκευάστηκε το 2002) με χωρητικότητα 64.500 θεατές αλλά δεν έχει φιλοξενήσει ακόμα ένα παιχνίδι των playoff ελπίζοντας φέτος να το πραγματοποιήσει ξεκινώντας την προσπάθειά τους απέναντι στους Vikings.
Ένα από τα πιο εκκωφαντικά σε θόρυβο που προκαλούν οι οπαδοί τους αλλά και από τα μεγαλύτερα στάδια της λίγκας (85.000 θεατές) είναι αυτό των Washington Redskins με ονομασία FedExField. Την προηγούμενη χρονιά πέτυχαν την καλύτερη επίδοση τους στην έδρα τους (ισοφάρισαν το 2007) με 5 νίκες και 3 ήττες και φέτος στοχεύουν ξανά στη συμμετοχή τους στα playoff ξεκινώντας την πρώτη αγωνιστική απέναντι στους Philadelphia Eagles.
Άλλη μία ομάδα που δημιουργήθηκε από την ένωση 2 ομάδων είναι και οι St. Louis Rams όπου το 1995 κατασκέυασαν το γήπεδό τους με ονομασία Edward Jones Dome με χωρητικότητα 66.000 θεατές. Φέτος η πρεμιέρα είναι απέναντι στην ομάδα απότην Arizona τους Cardinals.
Το Raymond James Stadium χωρητικότητας 65.908 θεατών αποτελεί την έδρα των Tampa Bay Buccaneers και έχει αγωνιστεί σε 2 ματς playoff το 1979. Το πρώτο παιχνίδι στην έδρα τους  την φετινή χρονιά είναι την 2η αγωνιστική απέναντι στου δυνατούς New Orleans Saints. Το επόμενο στάδιο ονομάζεται Paul Brown Stadium και έχει πάρει το όνομα του ιδρυτή των Bengals και το ψευδώνυμα του είναι The Jungle. Η χωρητικότητά του ανέρχεται στους 65.515 θεατές και από το 2000 η ομάδα του Cincinnati έχει δώσει 104 παιχνίδια με ρεκόρ 52 νίκες 51 ήττες και μία ισοπαλία. Φέτος το πρώτο παιχνίδι πραγματοποιείται την 2η αγωνιστική απέναντι στους Steelers.
Ένα από τα πιο καινούργια αλλά και πιο όμορφα στάδια είναι και των Indianapolis Colts με ονομασία Lucas Oil Stadium χωρητικότητας 63.000 θεατών. Το γήπεδο κατασκευάστηκε το 2008 και η ομάδα έχει ρεκόρ 28 νίκες και 12 ήττες στην κανονική περίοδο συμμετέχοντας στα playoff την προηγούμενη χρονιά. To 2012 φιλοξένησε τον τελικό του Super Bowl και φέτος την πρώτη αγωνιστική οι Raiders θα αποτελέσουν τον πρώτο αντίπαλο των Colts.
Το γήπεδο που θα φιλοξενήσει τον φετινό τελικό του Super Bowl και θα αποτελεσει και το τέλος της αγωνιστικής περιόδου είναι η έδρα των New York Giants και των New York Jets το γνωστό σε όλους μας MetLife Stadium. Το γήπεδο κατασκευάστηκε το 2010 στο New Jersey(!!!) και αποτελεί το μοναδικό το οποίο φιλοξενεί την έδρα 2 διαφορετικών ομάδων με την χωρητικότητά του να ανέρχεται στους 82.500 θεατές. Το γήπεδο χτίστηκε με τους καινούργιους περιβαντολογικούς κανονισμούς (περισσότερο πράσινο, λιγότερες εκπομπές ρύπων) και δημιουργήθηκε από ανακυκλωμένο σίδηρο και απαιτεί 30% λιγότερη ενέργεια για να λειτουργήσει αν και είναι αρκετά μεγαλύτερο από το προηγούμενο στάδιο των Giants. Φέτος η αυλαία ανοίγει την 1η αγωνιστική  με το ματς New York Jets απέναντι στους Tampa Bay Buccaneers και την 2η οι Giants αντιμετωπίζουν την ομάδα από το Denver.
Στην Philadelphia το καμάρι της πόλης αποτελεί το Lincoln Financial Field χωρητικότητας 69.144 θεατών. Έπειτα από 31 χρόνια αγωνιζόμενοι στο Veterans Stadium οι Eagles κατασκεύασαν το 2003 «The Linc» με τον Andy Reid να είναι ο προπονητής όλα αυτά τα χρόνια με τον Chip Kelly να τον διαδέχεται. Οι Chargers θα αποτελέσουν τον πρώτο εντός έδρας αντίπαλο για τους Eagles για την 2η αγωνιστική.
Μεταφερόμαστε στο Houston όπου οι Texans με χωρητικότητα 71.054 θεατές αγωνίζονται στο Reliant Stadium από το έτος ίδρυσής τους το 2002. Εντυπωσιακή είναι η οροφή του σταδίου όπου με 8.500 τετραγωνικά μέτρα προκαλεί δέος κατά την χρησιμοποίησή της. Εικόνες μπορείτε να δείτε από τον τελικό του Super Bowl του 2003. Το πρώτο παιχνίδι ήταν απέναντι στους Dallas Cowboys και επικράτησαν με 19-10 σε μία εντυπωσιακή αρχή για την ομάδα. Το ίδιο επιθυμούν να κάνουν και φέτος στο πρώτο παιχνίδι εντός έδρας απέναντι στους Tennessee Titans.
Το μεγάλο αρχιτεκτονικό επίτευγμα της δεκαετίας και το πλέον εντυπωσιακό γήπεδο  (μέχρι οι 49ers να αποκτήσουν το δικό τους…από όσα ακούγονται)  που δεσπόζει στην λίγκα είναι το κόσμημα (εν αντιθέση με τον QB τους) των Dallas Cowboys το Cowboys Stadium. Για το συγκεκριμένο στάδιο θα πρέπει να αφιερώσουμε ένα ολόκληρο άρθρο καθώς έχουν γυριστεί ντοκυμαντέρ για το πως χτίστηκε αυτός ο κολοσσός των 80.000 θέσεων οι οποίες αυξάνονται σε 100.000!!! (για ειδικές περιστάσεις) και διαθέτει οθόνες HD 2100 ιντσών… Άνοιξε τις πύλες του το 2009 αφήνοντας στην ιστορία το εξίσου εντυπωσιακό Texas Stadium στο οποίο οι Cowboys κατέκτησαν και τα 5 τρόπαιά τους . Την φετινή περίοδο το πρώτο παιχνίδι διεξάγεται την πρώτη αγωνιστική απέναντι στους New York Giants.
Από το 1988 όπου μετακόμισαν στην Arizona οι Cardinals αγωνιζόντουσαν στο Sun Devil Stadium μέχρι το 2006 όπου το νεόκτιστο στάδιο υποδέχτηκε το πρώτο παιχνίδι. Η ονομασία του είναι University of Phoenix Stadium και χωρά 65.000 θεατές και διαθέτει αποσπόμενη οροφή με τον αγωνιστικό χώρο να περιποιείται εκτός γηπέδου σε κατάλληλα διαμορφωμένο χώρο(η φωτό που ακολουθεί τα εξηγεί καλύτερα). Την τρέχουσα αγωνιστική περίοδο οι θεατές των Cardinals θα παρακολουθήσουν την ομάδα τους από κοντά την 2η αγωνιστική απέναντι στους Detroit Lions.
Αρχές των 90’s οι Atlanta Falcons εγκαινιάζουν το καινούργιο γήπεδό με ονομασία Georgia Dome. Συγκεκριμένα το 1992 το στάδιο χωρητικότητας 71.228 θεατών φιλοξενεί για πρώτη φορά παιχνίδι του NFL και έκτοτε αποτελεί μια αρκετά δυνατή έδρα για την ομάδα των Falcons, φιλοξενώντας το 1994 και το 2000 τους τελικούς της λίγκας. Την φετινή χρονιά ο πρώτος αντίπαλος στην έδρα τους είναι οι Rams την 2η αγωνιστική.
Μεταφερόμαστε στην Minnesota και στο Mall of America Field at Hubert H. Humphrey Metrodome (όνομα οδοστρωτήρας…) χωρητικότητας 63.731 θεατών. Κατασκευάστηκε το 1982 και είναι το γήπεδο στο οποίο έχουν σημειωθεί αρκετά ρεκόρ όπως το TD του Tony Dorsett των 99 γιαργών το 1982, το longest play (109 γιάρδες) από τον Antonio Cromartie το 2007, έχουν γίνει οι περισσότερες rushing γιάρδες σε ένα παιχνίδι (296) από τον Adrian Peterson, το TD reception των 99 γιαργών του Bernard Berrian (Vikings) το 2008. Η εντός έδρα χρονιά ξεκινά με το παιχνίδι απέναντι στους Browns την 3η αγωνιστική.
Το πιό παλιό…το πιό ιστορικό…Soldier Field Με μία ανακαίνιση προ 10 ετών το στάδιο των Chicago Bears αποτελεί ένα από τα πιο ιστορικά παγκοσμίως καθώς η πρώτη χρονιά λειτουργίας του είναι το μακρινό 1924 και χωρά 61.500 θεατές. Φέτος υποδέχονται την 1η αγωνιστική τους Bengals. Arrowhead Stadium Έτσι ονομάζεται το γήπεδο των Kansas City Chiefs με χωρητικότητα 74.416 θεατών κατασκευάστηκε το 1972 αλλά υπέστει  ολική ανακαίνιση το 2010. Η ατμόσφαιρα στο γήπεδο θεωρείται μία από τις καύτερες στο NFL καθώς το BBQ πρίν τον αγώνα να έχει την τιμητική του…Πρεμιέρα στο γήπεδο των Chiefs κάνουν οι Dallas Cowboys την 2η αγωνιστική. Μεταφερόμαστε βορειοδυτικά και συγκεκριμένα στο Seattle και τους Seahawks οι οποίοι διαθέτουν μία από τις πιο δυνατές έδρες, με τους οπαδούς να δημιουργούν μια εξαιρετική ατμόσφαιρα που κάνει το έργο των αντιπάλων πολύ δύσκολο….. Δεν είναι και τυχαία η απόσυρση της φανέλας με το νούμερο 12 ως ένδειξη σεβασμού και τιμής στους οπαδούς της ομάδας. Ο θόρυβος που δημιουργείται από τους οπαδούς φθάνει ως τα 135db…Όσο ένα αεροπλάνο τύπου jet. CenturyLink Field είναι η ονομασία του γηπέδου και κατασκευάστηκε το 2002 με χωρητικότητα 67.000 θεατών. Την δεύτερη αγωνιστική θα φιλοξενήσει το πρώτο παιχνίδι για φέτος και οι φιλοξενούμενοι θα είναι οι 49ers.
Η ομάδα με τις περισσότερες κατακτήσεις στην ιστορία του NFL διέθετε την απόλυτη έδρα έως το 2001 όπου μεταφέρθηκαν στην σημερινή τους έδρα που ακούει στο όνομα Heinz Field. Το χωρητικότητας 65.500 θεατών γήπεδο είναι χτισμένο σε ένα ειδυλιακό μέρος. Φέτος οι αποδυναμωμένοι Steelers ξεκινούν τους εντός έδρας αγώνες τους την 1η αγωνιστική απέναντι στους Titans.
Οι μέχρι πέρυσι αήττητοι σε τελικό Super Bowl 49ers έχουν για έδρα το Candlestick Park το οποίο ενώ κατασκευάστηκε το 1960, το πρώτο παιχνίδι έλαβε μέρος το 1971. Πρόκειται για ένα γήπεδο γεμάτο ιστορία, χτισμένο σε πάρκο και η αύρα του προκαλεί ρίγη σε όποιον το επισκεφθεί. Η χωρητικότητα του γηπέδου ανέρχεται στους 69.732 θεατές.Για τους περσυνούς φιναλίστ το πρώτο εντός έδρας παιχνίδι είναι απέναντι στους Green Bay Packers την 1η αγωνιστική.
Οι New England Patriots αγωνίζονται στο Gillette Stadium από το 2002 και είναι αιχμηρή όσο και το όνομα του γηπέδου της καθώς έχει συμμετάσχει σε 4 τελικούς έχοντας κατακτήσει τους 2 από αυτούς. Η χωρητικότητα ανέρχεται στους 68.756 θεατές και την φετινή χρονιά οι εντός έδρας αγώνες της ομάδας ξεκινάνε την 2η αγωνιστική απέναντι στους.. …Jets
Στο προτελευταίο μας σταθμό αφήνουμε το εκπληκτικό γήπεδο των Green Bay Packers το οποίο χτίστηκε το 1957 και έχει χωρητικότητα 73.094. Είναι γνωστό για τις ακραίες κλιματολογικές του συνθήκες καθώς στο μακρυνό 1967 είχε πραγματοποιηθεί τελικός Super Bowl με 13 βαθμούς κάτω από το μηδέν… Η ονομασία του είναι Lambeau Field και κατέχει το ρεκόρ των 13 league τίλων και έχουν επιτευχθεί 200 νίκες για την γηπεδούχο ομάδα. Οι Green Bay ξεκινούν τα εντός έδρας παιχνίδια την 2η αγωνιστική απέναντι στους Redskins.
Ολοκληρώνοντας την περιήγησή μας στα γήπεδα της λίγκας αφήσαμε για το τέλος το στάδιο των πρωταθλητών, το στάδιο στο οποίο ο Ray Lewis έδωσε τις τελευταίες του παραστάσεις. Πρόκειται για το M&T Bank Stadium χωρητικότητας 71.008 θέσεων  το οποίο κατασκευάστηκε 2 χρόνια  έπειτα από την ίδρυση της ομάδας (1998). Όπως αναφέραμε και στην αρχή του άρθρου οι Ravens ξεκινούν τα εντός έδρας παιχνίδια την 2η αγωνιστική με αντίπαλο τους Cleveland Browns.
Previous Post Fantasy Football: Πώς να κερδίσεις το πρωτάθλημά σου!
Next Post To Top-10 των αποτυχιών στο NFL
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....